Carl Legien

Carl Rudolf Legien (1861–1920) var en tysk fagarbeider, fagforeningsleder og politiker (SPD). Han var leder av den nasjonale fagforeningen ADGB og av Riksdagen, det siste fra 1903 til 1920.

 Politisk karrière 
Carl Rudolf Legien ble født 1. desember 1861 i Marienburg i Preussen. Etter foreldrenes tidlige død vokste Legien opp på barnehjem og utdannet seg senere til dreier. Han ble i 1885 medlem av SPD i Frankfurt am Main, og av Hamburger Fachverein der Drechsler (Hamburg fagforening for dreiere) samme år. Han ble senere leder av fagforeningen. I 1889 deltok han i Den andre internasjonalen som senere ble til Sosialistinternasjonalen.

I 1913 ble han den første president for den nystiftede Internationalen Gewerkschaftsbunde som var en forløper til International Trade Union Confederation og i 1919 leder av Allgemeiner Deutscher Gewerkschaftsbund (Den alminnelige tyske fagforening). Legien fremforhandlet med industrilederen Hugo Stinnes mot slutten av første verdenskrig bl.a. forhandlingsrett for fagforeningene og i tillegg åttetimersdag (Stinnes-Legien-avtalen). Legien organiserte i 1920 generalstreiken mot Kappkuppet.

Carl Legien fikk i 1920 tilbud av Friedrich Ebert om å bli regjeringssjef i Tyskland, men han avslo dette. Legien var medlem av Riksdagen fra 1903 til 1920.

 Minnesmerker 
Gaten Legiendamm i Luisenstadt i Berlin og Legienstrasse i Köln er oppkalt etter Carl Legien. Det samme gjelder Wohnstadt Carl Legien i Berlin.

Legien er gravlagt på Zentralfriedhof Friedrichsfelde i Berlin.

Stiftung Orte der deutschen Demokratiegeschichte regner han sammen med Emma Ihrer blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.

 Se også 
 Det tyske demokratiets pionerer.

 Referanser 

 Eksterne lenker 


Kategori:Personer fra Malbork
Kategori:SPD-politikere
Kategori:Medlemmer av Riksdagen (Det tyske keiserrike)
Kategori:Medlemmer av Riksdagen (Weimarrepublikken)
Kategori:Medlemmer av Nasjonalforsamlingen i Weimar